Neuvoston 11 päivänä marraskuuta 1996 vahvistama yhteinen kanta (EY) N:o 62/96 neuvoston päätöksen 96/.../EY tekemiseksi jäsenvaltioiden välisen tavarakaupan tilastoja käsittelevien viranomaisten välisistä telemaattisista verkoista (Edicom)



Virallinen lehti nro C 372 , 09/12/1996 s. 0006



NEUVOSTON 11 PÄIVÄNÄ MARRASKUUTA 1996 VAHVISTAMA yhteinen kanta (EY) N:o 62/96 neuvoston päätöksen 96/. . ./EY tekemiseksi jäsenvaltioiden välisen tavarakaupan tilastoja käsittelevien viranomaisten välisistä telemaattisista verkoista (EDICOM) (96/C 372/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 129 d artiklan kolmannen kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), ottaa huomioon alueiden komitean lausunnon (3), noudattaa perustamissopimuksen 189 c artiklassa määrättyä menettelyä (4), sekä katsoo, että sisämarkkinoiden moitteeton toiminta edellyttää fyysisten rajojen poistamista jäsenvaltioiden väliltä; jäsenvaltioiden välistä tavarakauppaa koskevien tietojen tyydyttävä taso olisi näin ollen määriteltävä käyttäen menetelmiä, joihin ei liity edes epäsuoria tarkastuksia sisärajoilla, vastedes olisi jäsenvaltioiden välistä tavarakauppaa koskevia tilastoja varten tarvittavat tiedot kerättävä suoraan lähettäjiltä ja vastaanottajilta menetelmillä, joilla varmistetaan niiden perusteellisuus, luotettavuus ja ajanmukaisuus aiheuttamatta asianomaisille, erityisesti pienille ja keskisuurille yrityksille, kohtuuttomia velvoitteita niihin tuloksiin nähden, joita kyseisten tilastojen käyttäjät voivat niiltä odottaa, jäsenvaltioiden välisen tavarakaupan tilastoista 7 päivänä marraskuuta 1991 annetussa neuvoston asetuksessa (ETY) N:o 3330/91 (5) säädetään edellytysten luomisesta lisääntyvälle tiedon automaattiselle käsittelylle ja elektroniselle siirrolle, jotka helpottavat tilastotiedosta vastuussa olevien työtä, olisi kevennettävä yritysten ilmoitusvelvollisuutta parantamalla samalla tilastojen leviämistä Euroopan tietomarkkinoiden perustamiseksi, kaupan avoimuuden ja yritysten kilpailukyvyn arvioinnin edistämiseksi olisi varmistettava yhdenmukaistettujen tilastojen kehittäminen erityisesti saatamalla yhteen ulkomaankaupan tilastot ja muut taloudelliset tilastot, edistämällä yhdenmukaistettujen normien ja käsitteiden käyttöä Euroopan laajuisesti voidaan estää samankaltaisten töiden päällekkäisyys ja saavuttaa mittavat taloudelliset säästöt ja edistää näin uusien palvelujen syntymistä tilastollisen telematiikan alalla, kansainvälisellä tasolla toteutettu standardointi organisaatioiden välisen tiedonsiirron (OVT/EDI) alalla edistää kansainvälisen kaupan helpottumista ja yritysten ja julkishallinnon välisen kanssakäymisen yksinkertaistamista, tehokas yhdenmukaistettua tietoa antavien yhteisten tilastostandardien luominen on mahdollista vain yhteisötasolla yhteistyössä jäsenvaltioiden kanssa; kussakin jäsenvaltiossa standardien käyttöönotosta vastaavat ennalta virallisten tilastojen laatimiseen ja levittämiseen osoitetut viranomaiset, viranomaisten välisten telemaattisten verkkojen yhteentoimivuuteen tähtäävät toimenpiteet sisältyvät niihin painopistealueisiin, jotka hyväksyttiin Euroopan laajuisten televiestintäverkkojen suuntaviivojen yhteydessä; tähän päätökseen sisältyy Euroopan parlamentin, neuvoston ja komission 6 päivänä maaliskuuta 1995 antaman julistuksen 2 kohdassa tarkoitettu rahoitusohjeen määrä koko ohjelman keston ajaksi tämän kuitenkaan rajoittamatta perustamissopimuksessa määrättyä budjettivallan käyttäjän toimivaltaa, ja Euroopan yhteisön tuomioistuin kumosi 26 päivänä maaliskuuta 1996 tekemällään päätöksellään epäasianmukaisen oikeudellisen perustan vuoksi jäsenvaltioiden välisen tavarakaupan tilastoja käsittelevien viranomaisten välisistä telemaattisista verkoista (Edicom) 11 päivänä heinäkuuta 1994 tehdyn neuvoston päätöksen 94/445/EY (6); sen takia on tehtävä uusi päätös, jolla on asianmukainen oikeudellinen perusta, jotta Edicomiin kuuluvia toimia voidaan jatkaa, ON TEHNYT TÄMÄN PÄÄTÖKSEN: 1 artikla Otetaan käyttöön toimenpidekokonaisuus, jäljempänä `Edicom` (Electronic Data Interchange on Commerce), jolla edistetään ensimmäisessä vaiheessa alueellisten, kansallisten ja yhteisön järjestelmien muuttamista eurooppalaisella tasolla yhteiskäyttöisiksi järjestelmiksi jäsenvaltioiden välistä tavarakauppaa koskevien tilastoilmoitusten keräämiseksi yrityksiltä, niiden valvomiseksi, esikäsittelemiseksi ja niistä koostuvien tilastojen levittämiseksi. Nämä järjestelmät niveltyvät alueellisella, kansallisella ja yhteisöllisellä tasolla levinneisiin tietojärjestelmiin, joiden yhteensopivuus taataan yhdenmukaistettujen standardien ja tiedonantomenettelyjen kehittämisellä ja käyttämisellä. Nämä järjestelmät tukeutuvat erityisesti organisaatioidenvälisen tiedonsiirtojärjestelmän (OVT/EDI) käyttöön tilastoilmoitusten toimittamiseksi. Automaattisia järjestelmiä voidaan saattaa toimivaltaisten kansallisten ja yhteisön viranomaisten käyttöön sekä ilmoitusvelvollisille yhteisymmärryksessä kansallisten toimivaltaisten viranomaisten kanssa. Järjestelmät kehitetään ottaen huomioon sisäisen kaupan tilastoinnin kehitystarpeet. 2 artikla Edicom toteutetaan kolmen vuoden aikana . . . päivästä . . . kuuta alkaen (7*). 3 artikla Toimia aletaan toteuttaa vasta, kun on nähtävissä selkeä tarve yhteisön toiminnalle toissijaisuusperiaatteen ja 8 artiklan 3 kohdassa esitety periaatteen mukaisesti. Edicomiin voi jäsenvaltioiden toimivaltaisten viranomaisten suostumuksella ja olemassaolevat teknologiat sekä tuotteet huomioon ottaen kuulua erityisesti: - tilastotietojen keräämis-, tarkistamis- ja toimittamisohjelmistojen suunnittelu, kehittäminen ja edistäminen sekä yhteisön tuki jäsenvaltioille ohjelmistojen saattamiseksi yritysten saataville; - vastaanotto-, tarkistus-, tietojenkäsittely- ja tietojenjako-ohjelmistojen suunnittelu, kehittäminen ja edistäminen, alueellisille, kansallisille ja yhteisön tiedonkeruujärjestöille kohdistettu tuki, ohjelmistojen saattaminen näiden järjestöjen käyttöön sekä tarvittaessa laitteistojen ajanmukaistaminen; - tiedonsiirron formaattien suunnittelu, kehittäminen ja edistäminen eurooppalaisia ja kansainvälisiä standardeja noudattaen; - tiedonsiirrossa käytettävien menetelmien, toimintatapojen ja sopimusten suunnittelu, dokumentointi ja edistäminen; - ohjelmistotoimittajien ja palveluiden toimittajien huomion kiinnittäminen kansallisen ja yhteisöllisen tilastoinnin tarpeisiin. 4 artikla Toimia toteutettaessa otetaan huomioon seuraavat suuntaviivat: - yhteisön toimivaltaiset elimet toteuttavat kansallisten ja alueellisten elinten suostumuksella pääasiallisesti yrityksille ja jäyttäjille suunnattuja edistäviä ja tietoisuutta lisääviä toimia järjestelmien asennuksen ja käytön helpottamiseksi edistäviä toimia; - erityistoimien toteuttaminen kehittymättömimpien alueellisten ja kansallisten järjestöjen järjestelmään liittymisen mahdollistamiseksi; - toisaalta tilastojärjestelmän tarpeita parhaiten vastaavan telemaattisen tekniikan ja välineiden suosiminen, sekä toisaalta niiden liittäminen kunkin kyseisen viranomaisen tietojärjestelmäympäristöön. 5 artikla 1. Komissio vastaa Edicomin toteutuksesta. Sitä avustavat: a) päätöksellä 89/382/ETY, Euratom (8) perustettu Euroopan yhteisöjen tilasto-ohjelmakomitea vuosittaisen työohjelman laatimisessa, numeroinnissa ja hyväksymisessä 6 artiklassa määrättyä menettelyä noudattaen, b) asetuksella (ETY) N:o 3330/91 perustettu jäsenvaltioiden välisen tavarakaupan tilastointia käsittelevä komitea: - tarjouskilpailujen hyväksymisessä sekä 200 000 ecua kokonaisarvoltaan ylittävien hankkeiden ja toimien arvioinnissa 6 artiklassa määrättyä menettelyä noudattaen, - muiden kuin a alakohdassa ja tämän alakohdan ensimmäisessä luetelmakohdassa tarkoitettujen Edicomin täytäntöönpanotoimenpiteiden osalta 7 artiklassa määrättyä menettelyä noudattaen. 2. Komissio tiedottaa säännöllisesti toimenpiteiden edistymisestä komitealle, josta määrätään yhteisön panoksesta hallintojen välisessä telemaattisessa tietojenvaihdossa (HVT) yhteisössä 6 päivänä marraskuuta 1995 tehdyn neuvoston päätöksen 95/468/EY (9) 4 artiklassa. 3. Komissio antaa tämän artiklan 1 kohdan a alakohdassa mainitulle komitealle vuosittain kertomuksen, jossa arvioidaan senhetkistä kannattavuutta. 6 artikla Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun se on tullut vireille neuvostossa, komissio tekee päätöksen ehdotetuista toimenpiteistä. 7 artikla Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 8 artikla 1. Edicomin toteuttamiseksi vuosina 1997, 1998 ja 1999 tarvittava rahoitusohje on 30 miljoonaa ecua. Varojen alustava jakoehdotus on liitteessä. 2. Budjettivallan käyttäjä myöntää vuosittaiset määrärahat rahoitusnäkymien puitteissa. 3. Sidottujen varojen tuotto on varmistettava valvomalla, että saadut edut vastaavat sijoitettuja varoja. 9 artikla Komissio antaa Euroopan parlamentille ja neuvostolle Edicomin päättyessä sen toteuttamista koskevan kertomuksen ja tarvittaessa ehdotuksia myöhemmistä lisätoimenpiteistä. 10 artikla Tämä päätös tulee voimaan . . . päivänä . . .kuuta 19. . . (10*). 11 artikla Tämä päätös on osoitettu kaikille jäsenvaltioille. Tehty . . . Neuvoston puolesta Puheenjohtaja (1) Asiak. KOM(96) 319 lopull. (sitä ei ole vielä julkaistu virallisessa lehdessä). (2) EYVL N:o C 295, 7.10.1996, s. 46 (3) Lausunto annettu 18 päivänä syyskuuta 1996 (sitä ei ole vielä julkaistu virallisessa lehdessä). (4) Euroopan parlamentin lausunto, annettu 20 päivänä syyskuuta 1996 (sitä ei ole vielä julkaistu virallisessa lehdessä), neuvoston yhteinen kanta, vahvistettu 11 päivänä marraskuuta 1996 (sitä ei ole vielä julkaistu virallisessa lehdessä), neuvoston yhteinen kanta, vahvistettu 11 päivänä marraskuuta 1996 (sitä ei ole vielä julkaistu virallisessa lehdessä), ja Euroopan parlamentin päätös . . . (sitä ole vielä vulkaistu virallisessa lehdessä). (5) EYVL N:o L 316, 16.11.1991, s. 1, asetus sellaisena kuin se on muutettuna asetuksella (ETY) N:o 3046/92 (EYVL N:o L 307, 23.10.1992, s. 27). (6) EYVL N:o L 183, 19.7.1994, s. 42 (7*) Päivämäärä, jona tämä päätös tehdään. (8) EYVL N:o L 181, 23.6.1989, s. 47 (9) EYVL N:o L 269, 11.11.1995, s. 23 (10*) Päivämäärä, jona tämä päätös tehdään. LIITE Varojen alustava jakoehdotus Edicomin osa-alueiden kesken vuosina 1997, 1998 ja 1999 >TAULUKON PAIKKA> NEUVOSTON PERUSTELUT I. JOHDANTO 1. Euroopan yhteisöjen tuomioistuin kumosi 26 päivänä maaliskuuta 1996 antamallaan tuomiolla neuvoston päätöksen 94/445/EY jäsenvaltioiden välisen tavarakaupan tilastoja käsittelevien viranomaisten välisistä telemaattisista verkoista (Edicom). 2. Päätöksen johdosta komissio päätti vahvistaa alkuperäisen ehdotuksensa (KOM(93) 73 lopull.) ja muuttaa sen oikeudellista perustaa, joksi otettiin Euroopan yhteisöjen perustamissopuksen 129 d artiklan 3 kohta. Se ilmoitti siitä neuvostolle 18 päivänä huhtikuuta 1996 päivätyllä kirjeellään. 3. Neuvosto tarkasteli ehdotusta 27 päivänä kesäkuuta 1996 pidetyssä istunnossaan, ja Euroopan parlamentille tiedotettiin keskustelun tuloksista 2 päivänä heinäkuuta 1996 päivätyllä kirjeellä. 4. Komissio antoi muutetun ehdotuksensa neuvostolle 10 päivänä heinäkuuta 1996. 5. Euroopan parlamentti antoi lausuntonsa ensimmäisessä käsittelyssä 20 syyskuuta 1996. Talous- ja sosiaalikomitea ja alueiden komitea antoivat lausuntonsa 10 päivänä heinäkuuta ja 18 päivänä syyskuuta 1996. 6. Euroopan parlamentin lausunnon saatuaan komissio esitti neuvostolle muutetun ehdotuksen 16 päivänä lokakuuta 1996. 7. Neuvosto vahvisti Euroopan yhteisöjen perustamissopimuksen 189 c artiklan mukaisesti yhteisen kantansa 11 päivänä marraskuuta 1996. II. TAVOITE Ehdotuksella, jonka lähtökohtana on Euroopan yhteisöjen tuomioistuimen edellä mainittu tuomio, pyritään mahdollistamaan neuvoston uuden päätöksen tekeminen. Kumotun päätöksen tarkoituksena oli varmistaa sisämarkkinoiden toiminnan puitteissa jäsenvaltioiden välisen tavarakaupan tilastoista (Intrastat) annetun neuvoston asetuksen (ETY) N:o 3330/91 täytäntöönpano lisäämällä automaattisen tietojenkäsittelyn ja sähköisen tiedonsiirron käyttöä. III. YHTEISEN KANNAN ERITTELY (viittaukset koskevat yhteisen kannan tekstiä) Neuvosto kannatti yleisesti komission muutettua ehdotusta. Lisäksi neuvosto otti tekstiin Euroopan parlamentin ehdottaman ainoan muutoksen yhtyen komission tulkintaan, jonka mukaan tämän muutoksen tarkoituksena on yhtäältä korostaa Edicomin vuonna 1993 alkaneen toiminnan tärkeyttä ja toisaalta taata sen yhteensovittaminen muiden, Euroopan laajuisiin verkkoihin liittyvien toimintojen kanssa. Laatiessaan yhteistä kantaansa neuvosto pyrki huolehtimaan siitä, että toteutetaan Euroopan yhteisöjen tuomioistuimen edellä mainitussa tuomiossa edellytetyt toimenpiteet ja että voidaan tehdä nopeasti uusi päätös aloitettujen toimien jatkuvuuden turvaamiseksi. Erityisesti jälkimmäisestä syystä neuvosto on halunnut poiketa komission muutetusta ehdotuksesta seuraavien määräysten osalta, jotka ovat osa päätöksen 94/445/EY tekemisen yhteydessä saavutettua poliitista yhteisymmärrystä. 2 artikla Päätöksen voimassaoloajaksi on vahvistettu kolme vuotta niin, että päätös lakkaa olemasta voimassa vuonna 1999, kuten kumotussa päätöksessä määrättiin. 8 artikla Artiklassa on Euroopan parlamentin, neuvoston ja komission 6 päivänä maaliskuuta 1995 antaman julistuksen mukainen rahoitusohje. 9 artikla Johdonmukaisuuden säilyttämiseksi edellä mainittuun kolmen vuoden voimassaoloon nähden artiklassa määrätään vain täytäntöönpanoa koskevan komission kertomuksen (ja mahdollisten ehdotusten) antamisesta voimassaolon päättyessä.